**博輝\_230106**

**A001C186**

00:00:01

咁當同我傾計得㗎喇，OK可以開始係咪，博輝，咁今日咧多謝你接受我哋訪問啦。

00:00:08 博輝

我冇問題，祝你新年快樂。

00:00:10

多謝你呀，祝你身體健康

00:00:12

好想問返你，係誒你係乜嘢機會？同埋幾時接觸到沖咖啡咁樣？

00:00:20 博輝

呀，其實咧，我本身就都係鍾中意咖啡嘅，咁但係其實我一生最大嘅夢想係希望做廚師嘅，咁後來即係長大咗之後係因為即係機構有機會同即一啲商會合辦一啲即係有gimmick嘅活動，咁呀，搞咖啡師嘅培訓課程，即係視障嘅咖啡師培訓，咁如是者，我就呀都好啦，都叫做，即係有機會貼近下廚房，咁就好啦，都報名參加咖啡班啦，咁當然即係到而家都係好鍾情、好愛咖啡嘅。

00:00:58

咁想問下啦。誒，你誒，本身係視障人士啦，咁其實呢個殘疾經歷啦、體驗啦，其實對你沖咖啡係有咩影響或者幫助？

00:01:21 博輝

咁呢其實因為即係可能由細到大屋企人都會即係同我講呀，誒，你做嘅任何一樣嘢，即係都要即係畀其他人睇到，究竟係即係一個……..

00:01:38博輝

好多時呢，即係細個，由細到大呢，屋企人都會提醒你呀，其實你有時啲行為咧，即係喺呢一般人望落去嘅時候，個感覺會係點嘅。咁咁所以咧，即系可能誒喺呢方面嘅情況可能因為咁啦，所以我成日都覺得希望我做每一件事，即係嗰個誒，無論我嘅動作，或者要每次做每一樣嘢，都係即係畀人嘅觀感都係好嘅，咁而至於沖咖啡呢樣嘢其實係好講美學呢件事嘅。咁喺我嘅世界裡面，因為我對圖像、對圖畫其實係冇概念㗎，因為我一又即係出世開始，我就都亦都唔係好睇到嘅，咁所以誒變咗，其實係即係你，你首先就係個打奶嘅技巧，要要即係可能同一般人個技術點樣可以，即係盡量睇齊啲就係即係，可能你個奶泡要實，咁然後即係你打奶嘅時候嗰個動作，當然你大概要知個杯口幾大，咁然後你知道你個動作可以點樣叫做，即係做得比較就誒所純熟少少，即係未必話，一定係即係你自己都未必拉到個圖案，知道係啲咩嘅，但係你起碼要做到嗰個本身嗰個基本嘅動作先，咁點叫做，即係視覺上望落去即係嗰杯嘢，望出黎嗰個，嗰個係同其他人係睇齊嘅咁囉。

00:03:04

咁你點樣好好充分利用你其他嘅感官？

00:03:17 博輝

喺沖咖啡嘅過程期間呢，其實好多時就要用即係你唔同嘅觀感嘅，咁其實咧就等于誒，誒，我哋打奶喇，咁你喺個盒果度倒奶落個杯度，正如頭先所講，即係你做每一樣嘢，你都係要誒，即係要配合返其他人嘅觀感，即係當你真系要做話俾人聽，你做到嗰樣嘢，係同其他人一樣嘅時候，你要配合返人地嘅觀感，咁唔可以即係，例如我倒奶喇個杯度，咁我唔可以話，因為我我唔知我到咗幾多，我就攝隻手落去一路倒，一路即係量住咁樣咁，咁其實你自己都唔敢飲喇，咁所以就係即係有個到嘅時候，因為嗰個降，其實倒奶嗰個杯喺鋼杯嚟嘅，咁大概佢即係會，其實係會即係你喺個杯底摸上去，又會一路斟啲凍嘢，落去嘅時候會會有凍感啦，二嚟就係其實誒，好容易有重量啦，咁大概你會feel到，其實你斟咗幾多咁，呢個係一個例子啦，咁打奶嘅時候，過程中即嗰啲蒸氣入咗嗰個杯，你會聽到嗰個嗰個聲音咁，然後你個麼摸到個杯底會慢慢開始熱起上嚟，熱到邊個溫度會誒，你就需要即刻熄咗嗰個打奶器，否則咧就會滾到死曬呀。咁咁呢個其實就係即係過往老師提你或者你一路做嘅時候，我經驗慢慢累積，即係呢啲就係即係要動用到其他嘅觀感。

00:04:44

咁不如講下，你真係做咗咖啡師，仲耐啦，其實呢個身份帶俾咗你啲乜嘢？真係好或唔好呀，或者你個你個願望係咪已經實現咗呀，咁樣。

00:05:01 博輝

咖啡師呢個身份呢，其實我諗誒，即係會一來令我，其實我……

00:05:12 博輝

咖啡師呢個身份呢，即係令到我覺得呀，誒，我我都終於可以有機會，即係發揮下，即

00:05:25 博輝

因為我一直以嚟都好鍾意即係做同飲食有關嘅嘢，咁誒自己都鍾情於飲咖啡，咁所以誒㗎啡咖啡師俾我一個感覺就係阿，終於都即係可以又寓工作於娛樂，又有即係又可以，即係做到自己喜歡嘅嘢，咁當然啦，同時亦都即係打破咗一般人嘅即系思想嘅界限嘅，即係好多人都覺得誒，睇唔到嘢嘅人或者視障嘅人，整嘢食整嘢飲係唔靚嘅、唔衛生嘅、或者唔系好好喎，咁可能都比一般人嗰個嗰個嗰個觀感有啲嘅改變咯。即系，其實佢都唔係，即係佢哋所做嘅嘢都唔係咁差嘅，或者真係唔會再有呢個咁嘅想法，慢慢開始改變，咁呢樣嘢都系好事嚟嘅。

00:06:21 博輝

至於頭先提到我我嘅心願啦，我都好乜希望……

00:06:29 博輝

而我嘅心願呢，就希望呢，將來有一日呢我會能夠喺即係機場嘅貴賓室果度沖咖啡嘅。我成日都幻想，即係以前嗰個考咖啡排嘅時候，我都諗呀，有一日如果睇住啲人去旅行咁，然后我喺入面幫手沖杯咖啡俾佢，咁喺度等緊咖啡渣嘅時候同佢講聲呀，祝你旅途愉快，咁其實都即係幾大滿足感咯，即系跟住睇住大家揸住杯咖啡準備上飛機，咁我都幾開心，咁咁係咯都。

00:07:02 博輝

希望呢生人有咁嘅機會啦，即系可能就算係試做體驗下，畀你一兩個月，咁都都好呀。即係係咯即係都曾經天真哋幻想過。

00:07:23

即係頭先都有講過啦，即系你誒？即係即係你都打破咗啲界限啦，即係都俾人知道哦，原來視障都可以做到，同真係同普通人，一樣即係都可以做到嘅嘢，咁其實可能講多少少，即係覺得自己作為視障人士，即係而家真係出咗嚟呢個社會打滾喇，咁仲有啲乜嘢你可以身體力去促進共融呢一樣野呢？

00:07:53 博輝

共融啦，其實我覺得共融呢個terms，有時我想改叫做共處嘅，即系，我覺得同一般人傾偈咧，即系我等於我唔會……

**A001C187**

00:00:05

好咁，啊博輝問下啦，即係其實你頭先都有提到，作為視障人士，你打破咗某啲嘅界限啦，已經，咁你覺得你你嚟緊，仲可以點樣身體力行到促進共融呢一樣嘢。

00:00:20 博輝

首先我會覺得即系，有時我對共融呢個terms會有，反而有啲意見，我反而覺得應該係叫做共處。即係等於我唔會同一個睇到嘢嘅朋友即系，我唔會同你講話誒，我容納你喇，容納你睇到嘢啦。咁咁即係唔會咁講嘢㗎嘛。咁我會覺得就係即係誒，當我真係同你，我同你一齊傾偈嘅時候，其實係冇話即係任何容納與否嘅，咁反而係我同一般人嘅傾偈，大家都好平等哋交往嘅時候，嗰樣嘢叫做共處咯，即系大家都一齊喺度相處啫嘛。咁期望未來即係大家都嘗試去即係改變呢種諗法，其實因為即系大家都生活喺一齊嘅時候，就唔係容納與否嘅概念，係大家都一齊相處緊，大家都一齊用緊同一樣嘢，大家都一齊即系搭車，一齊做緊同一件事，咁大家見到面嘅時候係相處咁，咁我覺得呢個概念係應該係咁。

00:01:26

咁你仲有冇說話，個社會大眾嘅嘅人講。

00:01:34 博輝

3年來嘅疫情呢，即係對於你同我，甚至對於即係唔單止係一般人，對於我哋嚟講都係好艱難，好唔容易過渡呀。即係我我諗過往即係，尤其是我哋好鍾情於飲食嘅人，喺呢段時間就即係過去咗，雖然已經慢慢過去啦，都都唔容易過，即系我都我都好期待，即係未來嘅日子我都可以繼續喺即系咖啡、喺飲食裏面即係更加，有更加多嘅機會，咁我都誒，我即係覺得機會係，嗯，機會係留俾即係有準備嘅每一位嘅，咁無論係佢係健視嘅，無論係視障嘅，無論任何一個人都係可以有機會，只要我哋準備好就得㗎啦，咁即係盼望未來嘅日子，我哋各自都為自己準備好，我哋預備好我哋嘅能量去迎接每一個新嘅機會，我哋都即係我都衷心希望，即係疫情早日過去，我哋嗰方面啦，生活過往一啲唔好嘅經歷，過往我哋唔捱得辛苦嘅呀，唔會㗎啦，我哋希望即係未來我哋嘅只會過得更加好，無論係睇唔睇到嘢嘅人，無論係咩人，我哋都一齊努力誒。諦造將來嘅生活更加美好，多謝大家。